**Rokovnik prijave in vpisa na interdisciplinarni doktorski študijski program Humanistika in družboslovje na Akademiji za glasbo za študijsko leto 2016/2017**

Univerza v Ljubljani objavi skupno besedilo razpisa za vpis v doktorske študijske programe 3. stopnje za študijsko leto 2016/2017 in ga objavi na spletnih straneh.

Prijave na razpis za vpis, ki poteka preko portala Evš, se zbirajo v Referatu za doktorski študij do petka, **26.8.2016**. Referat posreduje prijave oddelkom in področnim koordinatorjem do srede, **31.8.2016**.

Področna komisija do petka, **9.9.2016** s kandidati opravi razgovor o idejnem osnutku doktorske disertacije in možnosti mentoriranja ter do ponedeljka **12.9.2016** odda v referat seznam kandidatov, ki izpolnjujejo pogoje za vpis. Za kandidate, ki pogojev za vpis ne izpolnjujejo, komisija natančno navede vzroke o zavrnitvi vpisa.

Referat kandidate, ki pogoje za vpis izpolnjujejo, povabi na vpis, ostalim pa posreduje sklep o zavrnitvi vpisa.

Vpis na doktorski študij poteka **od 29.8.2016 (za. 1. letnike od 12.9.) do 30.9.2016.**

Študijskimentor in kandidat se **še pred vpisom oz. najkasneje do 15.10.2016** dogovorita o vsebini in izvajalcih doktorskih seminarjev ter zunanjega izbirnega predmeta. Slednjega lahko študijski mentor v dogovoru s kandidatom sporoči tudi naknadno, a najkasneje do vpisa študenta v 2. letnik študija.

Temeljne predmete se izbere iz nabora, pri doktorskih seminarjih se lahko pod I in II vnese poimenovanje doktorskega seminarja. Angleški prevodi navedenih predmetov se izpišejo samodejno, le pri zunanjem izbirnem predmetu ga je potrebno zapisati.

Predlagani študijski mentorji po vpisu študentov v VIS vnesejo izvajalce pri vseh organiziranih oblikah študija z navedbo deležev izvedbe posameznega izvajalca (v obliki porazdelitve KT). Področne komisije študijske programe pregledajo (predlagani študijski mentorji jih po potrebi dopolnijo) in jih potrdijo.

Referat za študentske zadeve (3. stopnja) zbira študijske programe študentov do ponedeljka, **17. 10. 2015** in preveri njihovo ustreznost.

Na **izredni seji KZRD AG**, (predvidoma oktobra ali novembra 2016) KZRD odloča o morebitnem priznavanju obveznosti na ŠP-jih študentov ter predlaga Senatu AG v imenovanje študijske (so)mentorje.

Potrjeni ŠP-ji študentov so dostopni v VIS-u, zunanjim izvajalcem jih referat pošlje v papirni obliki.